Tešanj

**Tešanj** je naseljeno mjesto i središte istoimene općine u Bosni i Hercegovini. Općina Tešanj nalazi se na razmeđu srednje i sjeveroistočne Bosne i Hercegovine, a graniči sa općinama Teslić, Stanari, Doboj, Doboj Jug, Usora i Maglaj. Područje općine iznosi 155,9&nbsp;km2.
mini|desno|270px|Prikaz općine Tešanj

## Historija 
mini|lijevo|Gradina u centru grada
Najstariji do sada poznati izričiti spomen imena Tešnja potječe iz isprave pape Pija II od 23. marta 1461. godine, koja se odnosi na crkvu sv. Jurja u Tešnju. U istoj godini Tešanj se spominje i u povelji bosanskog kralja Stjepana Tomaševića, kojom svome stricu Radivoju daruje, između ostalog, „i na Usori grad Tešanj”. U osmanskom razdoblju Tešanj je postao sjedište nahije, a kasnije i kadiluka. Ferhad-begov mezar, smješten uz njegovu džamiju, jedan je od važnih epigrafskih i kulturnohistorijskih spomenika Tešnja. U austro-ugarskom periodu u Tešnju se razvijaju i modernije finansijske ustanove; projekt zgrade Muslimanske trgovačke i poljodjelske banke u Tešnju, koji je izradio arhitekt Josip Vancaš 1910. godine, svjedoči o jačanju lokalnog trgovačkog i bankarskog sloja početkom 20. stoljeća.

U 20. stoljeću Tešanj je dijelio političke i društvene promjene koje su zahvatile cijelu Bosnu i Hercegovinu: od kraja austro-ugarske uprave, preko perioda Kraljevine SHS i Jugoslavije, do socijalističkog razdoblja nakon Drugog svjetskog rata. Uprkos administrativnim promjenama i povremenoj stagnaciji, naselje je zadržalo ulogu lokalnog središta, a njegovo staro jezgro ostalo je važan nosilac urbanog kontinuiteta.

Nakon preuzimanja vlasti u Doboju 1992. godine, dio bošnjačkog i hrvatskog stanovništva te raseljenih osoba sklonio se prema Tešnju, koji je ostao pod kontrolom Republike Bosne i Hercegovine. U optužnim i dokaznim materijalima MKSJ-a navodi se i da su Maglaj i Tešanj ostali unutar teritorije Republike Bosne i Hercegovine dok je na prostoru pod dobojskim okriljem uspostavljena nova općinska struktura u Petrovu.

U martu 1993. snage Vojske Republike Srpske pokušale su zauzeti pravac Doboj–Tešanj–Teslić, ali su u tom napadu zaustavljene, nakon čega su branilačke snage uspjele vratiti protivnika na početne položaje. Tokom 1994. godine područje Tešnja i Teslića ostalo je poprište teških borbi; Operativna grupa 7 Jug sa sjedištem u Tešnju organizirala odbranu i protivnapadne operacije u tom sektoru. U analizi vođenih operacija posebno se ističe nastojanje snaga VRS-a da zauzmu dominantne kote oko Tešnja, presijeku komunikaciju Maglaj–Tešanj i ovladaju dolinom Usore.

## Kultura 
### Nacionalni spomenici 
## Stanovništvo 
Po posljednjem službenom popisu stanovništva iz 1991, općina Tešanj imala je 48.480 stanovnika, raspoređenih u 47 naselja. Poslije potpisivanja Dejtonskog sporazuma općina Tešanj je, gotovo u cjelini, ušla u sastav Federacije Bosne i Hercegovine. U sastav Republike Srpske ušlo je naseljeno mjesto Vitkovci, te dijelovi naseljenih mjesta: Blaževci, Kalošević, Lončari, i Vrela.

### Nacionalni sastav stanovništva - općina Tešanj 
### Nacionalni sastav stanovništva - naseljeno mjesto Tešanj 
## Poznate ličnosti 
* Gazi Ferhad-beg - osnivač Tešnja
* Danijal-beg Đonlagić
* Stevo Petranović - učitelj i režiser prve pozorišne predstave u Bosni i Hercegovini
* Musa Ćazim Ćatić - pjesnik
* Esad Plavi - pjevač
* Jasmin Muharemović - pjevač
* Hamzalija Ajanović
* Ademaga Mešić - veleposjednik i ustaški doglavnik u Bosni i Hercegovini
* Huso Hodžić - narodni heroj
* Rešad Kadić - pjesnik i pisac
* Edhem Pobrić
* Aleksej Nejman
* Mustafa Ćeman
* Raska Denjalić
* Avdija Vršajević,nogometaš
* Amir Brka - pisac i pjesnik
* Enis Bešlagić - glumac
* Omer Pobrić - osnivač Instituta sevdaha
* Kemal Korajlić - narodni heroj
* Mirza Hasan Ćeman - arheolog, historičar i historičar umjetnosti
* Adem Handžić - historičar

## Također pogledajte 
* Tešanjski sidžili

## Reference 
## Vanjski linkovi 
* Zvanični sajt općine Tešanj

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Zeničko-dobojskom kantonu
*